dunamuveszegyuttes

Szerelmünk, Kalotaszeg
2026-06-12 20:00 - 21:00 UTC | Múzeumkert, Budapest
A Duna Művészegyüttes évekre visszatekintő általános törekvése, hogy a néptáncot kiemelje a műfaj megszokott színpadi kereteiből, és olyan összetett táncszínházi előadásokat hozzon létre, amelyek az autentikusság jegyeit hordozzák magukon, ugyanakkor innovatív szellemiségük, modernségük a mai színházi elemek egyenrangú társává teszik a néptáncot és a népzenét.
Ez alapján készült el a Duna Művészegyüttes Szerelmünk, Kalotaszeg című előadása is, mely színpadi keretek között idézi meg Kalotaszeg tájegységének különleges és egyedi vonásait, a levegő csodálatos tisztaságát, a dombok szeszélyes vonalait, a szántók, a kaszálók színfoltjait, a különleges és a világon egyedi viselet- és táncbéli gazdagságát.

Szerelmünk, Kalotaszeg előadásunk június 12-én a Duna Karnevál keretében valósul meg a Múzeumkertben.

Előadja: Duna Művészegyüttes, Göncöl Zenekar

Közreműködik:
Kacsó Hanga Borbála – ének
Berecz István – tánc
Barcza Zsolt – harmonika

Alkotók:
zene: Dulai Zoltán, Kelemen László, Navratil Andrea
jelmez: Furik Rita
látvány, díszlet: JuZso
fény: Lendvai Károly
animáció: Samu Bence, Hajdú Gáspár, Lakos Tamás (XORXOR)
táncmesterek: Gyémánt Ádám, Gyémánt-Csontos Lívia
koreográfus: Fitos Dezső, Kocsis Enikő, Juhász Zsolt, Mihályi Gábor
rendező: Juhász Zsolt

Duna Karnevál Gála
2026-06-19 20:00 - 22:00 | Margitszigeti Szabadtéri Színpad
31. DUNA KARNEVÁL GÁLA
Táncba szőtt szerelem
A karneváli események koronája minden évben a Margitszigeti Szabadtéri Színpad mesés környezetében bemutatott gálaműsor, a külföldi és hazai táncegyüttesek közel 300 művészének egyedülálló, közös műsora, ahol jelen lesznek a FolKid gyermekfesztivál kiemelkedő csoportjai is.
A Táncba szőtt szerelem egy különleges néptánc előadás, amely a szerelem sokszínű arcát idézi meg a világ népeinek táncain és zenéin keresztül.
A Duna Művészegyüttes és a Magyar Állami Népi Együttes művészeihez a karneválra érkező nemzetközi tánc- és zenei együttesek is csatlakoznak, hogy közösen mutassák meg, hogyan szövi át a szerelem a nemzeti tradíciókat, hogyan válik a tánc közös nyelvvé, amely határokon és generációkon ível át.
Ez az est a tánc szeretetének ünnepe is, ahol a különböző kultúrák dallamai és mozdulatai egymásba fonódva rajzolják ki az egyetemes érzelmet, és a színpadon kibontakozó találkozások egyszerre idézik a néphagyomány erejét és a szerelem időtlen varázsát.

Szerkesztő koreográfus: Mihályi Gábor, Kossuth- és Harangozó Gyula-díjas, Érdemes és Kiváló művész
Zenei szerkesztő: Pál István Szalonna, Kossuth-, és Liszt Ferenc-díjas népzenész, Érdemes és Kiváló művészDulai Zoltán, a Népművészet Ifjú Mestere
Koreográfus-rendező: Juhász Zsolt, Harangozó Gyula-díjas, Érdemes művész
Fesztiváligazgató: Vincze Andrea, Bánffy Miklós-díjas

A Duna Karnevál alapítója, 2024-ig elnöke és művészeti igazgatója: Mucsi János, Harangozó Gyula-díjas koreográfus, Érdemes művész, a Tiszti-kereszt érdemrend birtokosa
